Shalom ja hyvää iltaa! Tässä TV7-uutiset Jerusalemista.
Olen Erin Viner ja tuuraan Jonathan Hesseniä.
Uutisotsikoissa tänään: Neljä IDF-sotilasta sai vammoja -
tulitaistelussa palestiinalaista terrorisolua vastaan, -
joka teki ampumaiskun muutama päivä sitten.
Pääministeri Netanjahu sanoi Israelin päättäjille, -
että USA on pääsemässä yhteisymmärrykseen Iranin kanssa -
uraanin rikastuksen rajoittamisesta vastineeksi miljardeista dollareista.
Damaskokseen tehtiin ilmaisku viime yönä. Syyria syyttää iskusta Israelia.
IDF, rajapoliisin erikoisyksiköt ja Israelin turvallisuuslaitos Shin Bet -
ovat viime päivinä suorittaneet laajoja terrorismin vastaisia operaatioita -
Länsirannan Juudeassa, Samariassa ja Jordaninlaaksossa -
osana operaatio Aallonmurtajaa.
Operatiivisten tehtävien aikana -
on pidätetty yli 31 terrorismista epäiltyä sitten sunnuntai-illan.
IDF:n tiedotusyksikön mukaan -
palestiinalaiset asemiehet ampuivat sotilaiden suuntaan ratsioiden aikana,-
ja sotilaat vastasivat ampumalla. Sotilaat eivät haavoittuneet.
Eilen pyrittiin saamaan kiinni toisen ampumaiskun tehnyt terrorisolu, -
ja neljä IDF-sotilasta sai vammoja tulitaistossa etsittyjä ampujia vastaan-
lähellä Ja'abadin kylää.
IDF vahvisti, että kolme sotilasta sai lieviä vammoja -
ja neljännen tila on kohtalainen.
Heidät kaikki evakuoitiin läheisiin sairaaloihin jatkohoitoon, -
ja suuri sotilasjoukko laajensi etsittyjen terroristien ajojahtia.
Amerikanjuutalaisen komitean AJC:n vuotuisessa foorumissa Tel Avivissa -
Israelin entinen puolustusministeri Benny Gantz vannoi, -
että epäillyt joko pidätetään tai eliminoidaan.
Turvallisuusjoukot saavat varmasti lopulta terroristit kiinni, kuten aina,-
ja saattavat heidät joko vankilaan tai hautaan, -
kumpi tapahtuukaan ensin.
Terrorismi muistuttaa meitä vähän väliä siitä, -
että meidän täytyy pitää yhtä, -
jotta voimme voittaa viholliset.
Voitamme terroristijoukon varmasti, kuten aina ennenkin.
Sitten Iranin ydinedistyksen kiristämiin jännitteisiin, -
joiden vuoksi Israel on kiihdyttänyt valmistautumista -
monen sektorin konfliktiin.
Gantz toimi ennen IDF:n 20. esikuntapäällikkönä -
ja johtaa nyt poliittista oppositiota.
Hän painotti Iranista kumpuavaa uhkaa.
Näinä päivinä Iran lähestyy ydinasevalmiuden kynnystä, -
ja se rahoittaa terroristikätyrejään kautta maailman.
Tässä kamppaillaan globaalisti maailmanjärjestyksen -
ja alueellisen vakauden puolesta.
Iran rahoittaa Hamasia, auttaa PIJ:tä levittämään terrorismia, -
tukee Hizbollahia, jolla on keskeinen rooli -
Libanonin kaatumisessa, -
tukee Jemenin hutheja ja uhkaa toimia ja toimiikin -
Saudi-Arabiaa ja Arabiemiirikuntia vastaan.
Iranin teot vaikuttavat koko globaaliin ympäristöön, -
koko Lähi-itään.
Muistakaa, että ydinaseiden suojaamana -
Iran saattaisi käynnistää kilpavarustelun Lähi-idässä -
ja vahvistaa haitallista toimintaansa ympäri maailman.
Näistä syistä maailman pitää pysäyttää se.
Eläköitynyt IDF-kenraali korosti, -
että kun vastuullisia, välttämättömiä, määrätietoisia toimia tarvitaan -
Iranin ydinaikeiden estämiseksi, -
kaikki hallitus- ja oppositiojohtajat tukevat -
hallituksen päätöksiä toimista Irania vastaan.
Israel ei voi hyväksyä sellaista tilannetta.
Israelin turvallisuuden suhteen -
hallitus ja oppositio ovat yksimielisiä.
Jos vastuullisia, välttämättömiä ja määrätietoisia toimia -
tarvitaan Irania vastaan, -
annan oppositiopuolueen johtajana täyden tukeni hallitukselle.
Valitettavasti olemme lähempänä tarvetta toimia kuin koskaan ennen.
Toivon todella, että maailma tarttuu toimeen ennen kuin se aika koittaa.
Konflikti Iranin kanssa useilla rintamilla -
sen alueellisia kätyreitä vastaan näyttää mahdolliselta.
Pääministeri Benjamin Netanjahu on tietojen mukaan kertonut -
parlamentaarisen ulkoasiain- ja puolustuskomitean jäsenille, -
että USA aikoo sopia järjestelystä Iranin kanssa.
Netanjahun mukaan USA:n presidentti Joe Bidenin hallinto -
on käynyt epäsuoria neuvotteluja Iranin kanssa -
ja päätynyt minijärjestelyyn tai yhteisymmärrykseen, -
jossa Iran keskeyttäisi uraanin väkevöinnin yli 60 prosenttiseksi -
ja jossa USA myöntäisi kolmansille osapuolille, -
kuten Irakille ja Etelä-Korealle, -
luvan vapauttaa miljardien dollarien edestä Iranin jäädytettyjä varoja.
USA:n ulkoministeriön tiedottaja Matthew Miller -
kiisti kuitenkin tiukasti sellaisen väliaikaissopimuksen olemassaolon.
Hän totesi kuitenkin, että jotkin raportit ovat valetta, -
muttei sanonut, ovatko jotkin raporteista silti totta.
Viime päivinä on kuultu useita raportteja, joista osa on ollut valetta.
Ensinnäkin meillä on aina ollut keinoja toimittaa viestejä Iraniin, -
kun se on USA:n intresseissä.
Toiseksi olemme tehneet Bidenin hallinnon alusta lähtien selväksi -
presidentin sitoutuneen varmistamaan, ettei Iran koskaan saa ydinasetta.
Uskomme, että diplomatia on paras keino saavuttaa se tavoite, -
vaikka kaikki vaihtoehdot ovat pöydällä.
Lisäksi kommentoisin puheita väliaikaissopimuksesta.
Sellaista ei ole.
Kun Milleriltä kysyttiin vielä lisää Netanjahun lausunnosta, -
Miller painotti, että kun USA:n intressit ovat pelissä, -
se toimittaa viestin vastustajavaltiolle.
En tarkoita väliaikaissopimusta, ja Irankin kiisti sen.
He kuitenkin vahvistivat Omanin kokouksen ja sanovat nyt, -
että joistakin pienistä asioista on yhteisymmärrys, -
mikä Iranin mukaan lisää luottamusta ja toimii lisäneuvottelujen pohjana.
Niin. En kommentoi muutoin kuin sanomalla, -
että meillä on aina ollut keinoja toimittaa Iranille viestejä, -
kun USA niin tahtoo.
Miller myönsi, että USA on myöntänyt Irakille luvan -
siirtää lähes kolme miljardia dollaria jäädytettyjä varoja Iraniin, -
mutta tiedottaja perusteli käytännön vakuuttamalla, -
että näin on toimittu jo useita vuosia aina Trumpin hallinnon ajoista lähtien.
Sanon siitä raportista pari asiaa.
Iran saa vain varoja Irakille kuuluvilta tileiltä humanitaariseen apuun -
ja muihin pakotteettomiin varainsiirtoihin.
Lisäksi näitä toimia on tehty useita vuosia jo edellisen hallinnon aikana, -
ja USA on hyväksynyt samanlaisia varainsiirtoja säännöllisesti.
Ne ovat USA:n lain mukaisia, ja ne koordinoidaan Irakin kanssa.
Ne ovat humanitaarisia rutiinisiirtoja ja linjassa lain ja käytännön kanssa.
Olemme jatkaneet kaikkia Irania koskevia pakotteita.
Sitten Syyriaan, missä tunnistamaton ilma-alus laukaisi kaksi täsmäiskua -
ainakin kahteen eri sotilastukikohtaan lähellä maan pääkaupunkia.
Syyrian valtiollisen SANA-uutistoimiston mukaan -
ohjukset ilmestyivät Damaskoksen taivaalle kello 01.55 viime yönä.
Ilmatorjuntajärjestelmä aktivoitui, -
mutta useimmat ohjukset väistivät ilmatorjunnan -
ja iskivät kohteisiinsa aiheuttaen mittavaa vahinkoa.
Syyrian asevoimat vahvisti, että yksi sotilas sai vakavia vammoja, -
mutta kiertävien tietojen mukaan -
ainakin kaksi sai surmansa ja viisi muuta haavoittui, -
mukaan lukien yksi Iranin IRGC:n Quds-joukkojen vanhempi jäsen.
Syyria syytti iskusta Israelia, mutta IDF:n tiedotusyksiköstä ei vahvistettu -
eikä kiistetty osallisuutta iskuihin, kun TV7 pyysi kommenttia.
Kiitos seurasta!
Jos tuotantomme on siunannut sinua ja tahdot tukea TV7 Israelin toimintaa,-
harkitsethan rahalahjoitusta.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljiemme ja siskojemme puolesta.
Rukoilkaa rauhaa Jerusalemille ja pelastusta Israelille.
Olen Erin Viner. Siunattua illanjatkoa! Huomiseen, jos Luoja suo.
Suomennos: Maija Tuukkanen